Item het zijn comen inden rechte voir meye en scepen van loven gielijs vanden voirde
poirter van loven in deen zijde en jan van mortsele van mechlen die uut machte
van scepen brieven van loven gegoet en goerft is in alle de goede die waren
des voirscr gielijs vanden voirde tot reymenam gelegen gelijc die inder goedingen
genomt zijn et nommetue vans Aldair de voirscr janne voirt brachte enen brief
dair mede hij ten versueke en vervolge des voirg gielijs gescreven was int trecht
te comen als die ghene die den selven gielijse de voirscr goede uut crachte der
voirg goedingen tonrechte voirgehouden soude hebben en na dat de voirg jan
versocht hadde inder selver sijnre goedingen gehouden te werden Soe sprac die voirs
gielijs den voirscr janne dene seggende dat de voirscr jan met sijnre voirg goeding
aen de voirg goede verdoelt soude wesen want waer ware dat een gheheten
andries vander wayen voirtijden jegen janne vanden voirde des voirg gielijs bruerd
in hueringen genomen hadde die goede des selfs jans enen tmijn van ix jaren
lange van welker hueringe de voirg gielijs aen den voirg andriese borge was
Ende na dien dat tusschen den voirg andriese en gielijse een vonnisse bij scepen van
mechlen gegaen was als dat de voirscr gielijs den voirscr andriese voir gebreck
van sijnre hueringen betalen soude v lxxiiii peters soe gevuerdet dat die voirscr
o
gielijs en andries op huer gescilde tot tween stonden verbonden wair recht dair af
seggen voir scepen van loven uutgesproken waren de welke de voirscr gielijs
inden rechte dede lesen op doende voirt dat tusschen hem en den voirg andriese
de voirscr goede gescat hadden geweest op x en l guld peten en dat boet
die voirscr gielijs te thonen Hopen dair om die voirg gielijs als poirter van
loven dat hij also nemermeer uut sijne goeden gestoten en soude worden hem en
soude gheschieden en volgen die bate vander voirscr scattingen gedraghen boven die
voirscr sumen van v en lxxiiii peters en tghene des hij der jouffr van delbrreck
sculdich mochte wesen Bij also dat hem dair inne tot afslage comen soude xiiii
ts gr brabants en l peters na uutwijsen eens seggene tusschen hem en den voirscr
andriese uutgesproken seggen vait die voirscr gielijs dat hij met den voirscr
janne morslo eene dach gehouden hadde op den ynghel tot loven Aldair de selve
jan kynde datmen tot den voirg gielijse wt gehouden soude zijn Mair hij woude hem
altoes wijsen zijn gebrect te vervolgen op de weduwe andries vander wayen en dat boet
hij te thoenen metten mynsten c Hopen dair om slote dat de voirg jan hem
op leggen soude en voldoen die voirscr scattinge en des geliefde hem wael een
vonnisse Op dwelke die voirscr jan van morslo hem verantdwerden dede seggen
dat hij wael gheloefde dat tusschen den voirscr andriesse en gielijse vele handelinge
voirmaels geweest hadde dair af dat de voirscr seggen int deels mesie machten
Ende al waer de voirscr scattinge gheschiet gheweest dat waer nochtan vanden
goeden int gheheele sonder enigen comer uuten goeden gaende die noch groet
is dair af ghecort te wesen seggende voirt dat hem die seggen noch
scattingen voirscr aen sijnre goedinghen negheen ontstade doen en souden want
die gheschiet waren int jaer van xl en voir de goedinge des voirscr jans